Document ID: 32003D0060

Komisijas Lēmums
(2003. gada 24. janvāris),
ar ko groza Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai, attiecībā uz trešo valstu laboratoriju apstiprināšanu
(izziņots ar dokumenta numuru C(2003) 325)
(Dokuments attiecas uz EEZ)
(2003/60/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai [1], un jo īpaši tā 4. pantu,
tā kā:
(1) Afssa Nancy ir references laboratorija seroloģiskai testēšanai pēc vakcinācijas pret trakumsērgu un ir atbildīga par starplaboratoriju zināšanu pārbaužu organizēšanu, lai apstiprinātu laboratorijas, kas vēlas veikt šos seroloģiskos testus.
(2) Afssa Nancy ir iesniegusi priekšlikumu Komisijai, lai apstiprinātu tās laboratorijas trešajās valstīs, kuras ir izturējušas kvalifikācijas pārbaudi.
(3) Tādēļ ir nepieciešams nodrošināt kārtību, kādā paziņo par apstiprinātajām laboratorijām trešajās valstīs.
(4) Attiecīgi jāgroza Direktīva 2000/258/EK.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2000/258/EK II pielikuma piekto ievilkumu aizstāj ar šādu ievilkumu:
"- sadarboties ar laboratorijām, kas atbildīgas par šo analīžu veikšanu trešajās valstīs, un paziņot Komisijai to laboratoriju sarakstu, kuras ir izturējušas starplaboratoriju zināšanu pārbaudi (kvalifikācijas pārbaudi). Minētie saraksti tiks publicēti šādā tīmekļa vietnē:
http://forum.europa.eu.int/Public/irc/sanco/vets/information"
.
2. pants
Šis lēmums ir adresēts dalībvalstīm.
Briselē, 2003. gada 24. janvārī

Labels: 5
0
7
3
6